**BOLDOGASSZONY PAPUCSA**

TERMÉSZETJÁRÓ EGYESÜLET

FELSŐTÁRKÁNY

2023. ÉVI TÚRATERVEZET



TARTALMASABB ÉLETET –

A TERMÉSZET EREJÉVEL.

Támogatóink



**- 2. -**

**TÁJÉKOZTATÁS**

A Boldogasszony Papucsa Természetjáró Egyesület vezetősége nevében köszöntünk minden sporttársat és leendő turista társainkat. Egyben eredményes, túrákban gazdag évet kívánunk mindenkinek.

l./ Tagdíj:

Éves tagdíj - felnőtt (aktív dolgozó) : 1.500 Ft.

- nyugdíjas, gyermek (Gyes, munkanélküli) : 1.000 Ft.

Fizetése működési szükségesség. Természetesen túrázni jöhet nem tag is, de mi szeretnénk, ha minél nagyobb tagsággal rendelkeznénk.

2./ Belépési lehetőség:

- belépési nyilatkozat kitöltése.

- éves tagdíj befizetése, rendezvényeinken, túráinkon.

3./ Tájékozódási lehetőség:

- a túratervben szereplő túrák, programok esetében az ott megjelölt személynél.

- egyéb esetekben: Melczer László elnök 30/559-5594 (email: mlaciba@freemail.hu)

Czap Tamás titkár 30/429-010

Budavári Kitti 20/578-3668

Melczer Lászlóné 20/279-6287

A meghirdetett programjainkról az éves túratervezetből, szórólapon, felhíváson keresztül, a megadott telefonszámokon értesülhetnek, valamint a Facebook -on is. Az email címét megadott tagjainknak, minden hónapban az aktuális programokról emlékeztetőt küldünk.

**Figyelem!** Az éves programtervezetünk 2022. decemberében készült el – változás lehetséges!

Kérjük, akinek valamelyik program megtetszett, a fenti lehetőségek kihasználásával ellenőrizze nem változott e meg, időpont, (menetrend) találkozási hely, stb. Sajnos, valamennyi változás biztosra vehető. A menetrendek 2023. év végéig két esetben is változhat. DE, lehet lemondás, más időpontra helyezés, és lehet plussz, a tervben nem szereplő túra is. Több rövidebb túra lett tervezve, amit esetleg kis csoportokban, vezető nélkül is meg lehet oldani. Reméljük, hogy az újévben, újult erővel, és mindenkivel nagyon szép túrákon találkozunk.

**- 3. -**

**Boldogasszony Papucsa Természetjáró Egyesület.**

1995-ben egy, a természetet szerető kis csapat hozta létre egyesületünket. Nevének a település határában is megtalálható ritka orchideafélét választották. Céljaik sem lehettek mások, mint a természetjárás népszerűsítése, a természet szépségeinek megismerése, védése, ennek bemutatása. Tagjaink a tőlük telhető mértékben segíti a természetvédelmet. A természet segítségével, az egészségmegőrzés, regenerálódás, és a természet adta ismeretek befogadása, a természet szépségének meglátása is célunk. E célok érdekében, egyesületi formában, rendszeresen túrákat vezetünk, melyre nyitottan, közösségépítési szándékkal, az egyesületi tagokon kívül az érdeklődőket is szívesen várjuk.

Miért választottuk a szabadidő eltöltésének ezt a formáját?

Mert:

* a természet szépségeit lehet fotózni, leírni, lefesteni, de igazából? Látni kell!

A természet a legtökéletesebb alkotóművész.

Gonda Béla

Miért kell ehhez egyesület?

Mert:

* az élmény együtt nagyobb, ami szép; együtt szebb,
* csapatban vidámabb és könnyebb a túra,
* együtt biztonságosabb és barátokra lelhetsz,
* rendszeres szabadidős elfoglaltságot kínál,
* a túrára felkészült vezető viszi az érdeklődőt,

Az egyesületi formával, a közösségépítést, a tartalmasabb, egészségesebb életet célozzuk meg, a természet erejével.

Mert a természet, ha elbűvöl, kell, aki visszahoz a valóságba. Íme, példa a bűvöletre.

Ahogyan a megfáradt, aranyszínű fényt adó nap lassan leszáll a fák lombkoronája mögött, a zöld, a sárga, és a vörös színek barnára, majd szürkére váltanak, s végül nem marad más, mint a hold fénye, ahogyan megvilágítja a szemközti hegyoldal tisztásait. És ekkor kezd élni az erdő. A csöndet szinte harapni lehet, minden eltűnik a világból, ami mesterkélt, minden, aminek semmi keresnivalója itt. Ekkor látható, hallható és szagolható a világ azon része, ami még szép. Ami szabad, és ettől gyönyörű. Ami fenséges és tiszteletre méltó. Amihez kellő alázattal lehet csak közeledni. Ha kellő alázattal és az erdő iránti tisztelettel tölt az ember hosszú órákat a cserjék közé húzódva, akkor élhet át valódi csodákat.

Tomán Edina

**- 4. -**

**Ne feledjétek!**

A természetet nem leküzdeni kell, hanem megismerve törvényeit, ésszerűen alkalmazkodni kell hozzá. Az ember sohasem emelkedhet a természet fölé, mivel annak részeként képzelhető el puszta léte is.

A természet a legtökéletesebb alkotóművész.

Gonda Béla

**A természetjárás tíz parancsolata**

1./ Készülj fel alaposan a túrára!

- betegen, vagy legyengült egészségi állapotban ne indulj túrára,

- ruházatod alkalmazkodjon az évszakhoz, a várható időjáráshoz, a

túra nehézségi fokához,

- fontos a kényelmes túracipő, vagy bakancs,

- legyen nálunk esőtől védő felszerelés,

- jó, ha van zsebkés, térkép, tájoló, zsineg, fényképezőgép, elsősegély

csomag, élelem és fontos, a folyadék.

2./ Használd a jelzett utakat, kerüld a lezárt, tiltott területeket!

- ha mégis le kell térni a jelzett útról, vedd elő a térképet, tájolót,

3./ Kíméld a virágokat és növényeket, óvjuk az erdő vadjait, madarait!

- a színpompás virágok ott a legszebbek, ahol a természet megalkotta,

mire hazaérsz úgy is elhervad,

- ne nyúljunk a talált madárfészekhez, apró állatokhoz,

- a zártkerteket, gyümölcsösöket sohase dézsmáljuk meg.

4./ Ügyelj az erdő, mező tisztaságára, csendben élvezd a természet

szépségét!

- a szemetet, ételmaradékot vidd haza!

5./ Tartsd be a tűzvédelmi szabályokat, tevékenyen védd az erdőt!

6./ Vigyázz az erdei és természetjáró létesítményekre, műemlékekre!

7./ Becsüld a túratársaidat és őket bajban soha el ne hagyd!

- szigorúan tartsd be az előre közölt indulási időket, a pihenő vagy

ebédid alkalmával,

-a túra során igyekezzünk tartani a tempót, amit a túravezető diktál,

ne maradozzunk le, fotózás, vagy más indokkal, és zárkózzunk fel

mielőbb,

- ne előzzük meg soha a túravezetőt,

- a túrán minden résztvevőnek alkalmazkodni kell társaihoz, le kell

mondani az „egyénieskedésről”.

8.! Vedd figyelembe a közösségi együttlét szabályait!

- utazásnál, szállásokon viselkedjünk úgy, hogy mások nyugalmát,

pihenését ne zavarjuk.

9./ Légy tekintettel az erdészek, vadőrök, vadászok és halászok érdekeire

is.

10./ Szeresd a természetet, és igyekezz azt másokkal is megszerettetni

**- 5. -**

**2022-ről röviden:**

Mint a korábbi években is, nézzük a 2022. évet (kicsit rideg) statisztikus szemmel.

2022 évben 44 alkalommal hajtott végre, vagy vett részt egyesületük programokon.

Program alapján: Tervezve: Változás: Végrehajtva:

Túrák 30 + 10 40

Saját rendezvény 1 1

Település rendezvénye 2 2

Autóbuszos túra 1 1

Ezek a programok 619 főnek adtak egy vidám, fáradt, ismeretterjesztő napot.

Ebből:

- 40 túra, ezek gyalogos nappali, esti, virágos, bogaras, barlangos, váras, túrák.

Programjainkból ebből volt a legtöbb, de ez természetes is, hiszen alapcélunk a

természetjárás, ami a szabadban végzett rendszeres mozgás, a fizikai aktivitás megőrzése, a

regenerálódás. Miután ezt mindenki tudja ezekből volt a legtöbb. Ez évben már nemcsak a

Bükk, a szűkebb környezetünk volt a túrák célpontja. A személygépkocsival, vonattal, és 1

napba beleférő helyekre is indultak túrák.

- Saját rendezvény, az éves közgyűlés megtartása. Az elmúlt év értékelése, a következő

elővetítése. Sok éve már, vacsorával zárva. Ez egyben a közösségépítés, az egyesület

fenntarthatóságának is egyik eleme, ekkor vagyunk egy időben a legtöbben.

- Település rendezvényeiből 2 alkalommal, a megemlékezéseken képviseltette magát

egyesületünk.

- Autóbuszos kirándulás, túra. 2 napos Észak Magyarországi kiránduláson vett részt

egyesületünkből egy kis csapat. Más tájak felkeresésével történelmünk, a látnivalók, váraink,

néprajzunk, és egyéb ismeretek bővítése, a cél.

**2023-ra:**

Az éves túraprogram ott van a kezedben, mégis néhány dologr, a, akár ismételve is, felhívnánk a figyelmet.

Talán a legfontosabb, nevében benne van, tervezet. Tehát aki a tervezetből választ, a biztonság kedvéért kérdezzen rá, hogy közben (decemberben készült a program) nem történt e (vírus, más program, menetrend, vagy egyéb miatt) változás.

Tervezet. Valakinek jó ötlete van, akár ha módosítást is igényel, szóljon, írjon.

Tudjátok, valamennyi programunk annyit ér, amennyi a részt vevők létszáma. Kérem tagjainkat, és akinek kezébe kerül programtervezetünk, segítsen be a „reklámba”, jöjjön és hozza magával barátait, de ha úgy érzi, ellensége több van, jöjjenek ők.

Népszerűsítsék a természetjárás szépségét!

**- 6. -**

**BOLDOGASSZONY PAPUCSA TERMÉSZETJÁRÓ EGYESÜLET**

**2023. ÉVI PROGRAMTERVEZETE**

**Minél közelebb van az ember a természethez, annál szabadabb és tisztább, mind a gondolataiban, mind pedig a cselekedeteiben.**

Jurij Ritheu

**A rendezvényeinken fotó és videó felvételek készülhetnek, amit a rendezők nyilvánosságra hozhatnak, és felhasználhatnak reklámra és jelenlét bizonyítására.**

Aki olvassa, adja tovább, és hozza túráikra ismerősét, barátját, vagy ajánlja ellenségeinek.

Népszerűsítsék a természetjárás szépségét.

Még egyszer!

Változás biztosan lesz. Havonta, az email, facebok pontosítást érdemes figyelni!

**Január**

Január, január…kristályragyogás.

Hó csikordul, szánkó suhan, nézd csak, mily csodás!

Január 1

Évzáró közgyűlés

Helye: Faluház 18 óra

Információ: Melczer László 30/559-5594

Január 21 Szombat

Hóemberépítő túra

(Időjárás – hó függő)

Feltétel hiányában – Téli séta.

Találkozás: Tópart: 9 óra.

Információ: Melczer László 30/559-5594

**Február**

Február, február…maskarát visel.

Táncot ropunk, fánkot falunk, mulatságra fel.!

Február 11 Szombat

Útvonal: Szőlőcske – Rókafarm – Csobánka oldal – Szomolya

Táv: 7 km. Szint: 100m.

Találkozás: 8.35 Eger VOLÁN pu.

Túravezető: Melczer Lászlóné 20/2796287

**- 7. –**

Február 25 Szombat

Útvonal: Almár – Pálos kolostorrom – Baktai tó – Csordakút - Egerbakta

Táv: 9 Km. Szint: 220 m.

Találkozás: Eger autóbusz pu: 8.50 óra.

Túravezető: Melczer Lászlóné 20/2796287

Február 21. Idegenvezetők Világnapja. Figyeljétek, mert sok helyen, nagyon jó programokkal szokták megtartani.

****

**Március**

Március, március… furcsa fény ragyog.

Könnyük csorog, pityeregnek kint a jégcsapok.

Március 4 Szombat

Útvonal: Tarcal – Áldó Krisztus – Bányató – Tarcal

Táv: 9 Km. Szint: 220 m.

Találkozás: Eger MÁV pu: 5.45 óra

Túravezető: Melczer László 30/5595594

Március 15 Szombat

Petőfi túra

Útvonal: Szarvaskő vasútállomás- Rakottyás lápa – Lesrét – Berva

Táv: 10km. Szint: 140 m.

Találkozás: Eger Máv pu: 10 óra.

Szarvaskő vasútállomás: 10.30 óra.

Más útvonalat választókkal – a Lesréten

Túravezető: Melczer Lászlóné 20/2796287

Március 25 Szombat

Víz Világnapjára

Útvonal: Felsőtárkány – Varróház – Stimecz ház – Vöröskő forrás – vissza Felsőtárkány

Táv: 16 km. Szint: 200 m.

Találkozó: Eger autóbuszpu: 8.45 óra.

Sziklaforrás: 9.15 óra. (becsatlakozási lehetőség – Varróháznál)

Túravezető: Melczer Lászlóné 20/2796287

****

**Április**

Április, április… csalfán int neked.

Hol rád nevet, hol áztatja borzas tincsedet.

Április 15 Szombat

Útvonal: Felsőtárkány – Egeres völgy fölötti dózer út – Bujdosókő – Felsőtárkány

Táv: 10 Km. Szint: 160 m.

Találkozó: Eger autóbuszpu: 8.45 óra.

Sziklaforrás: 9.15 óra.

Túravezető: Zajáné Körmöndi Erzsébet 30/4307873

**- 8. -**

Április 29 Szombat

Útvonal: Egerszalók - Demjén – Olajkutak – Sódomb – Kaptárkövek – Egerszalók barlanglakások

Táv: 11 Km. Szint: 180 m.

Találkozás: Eger autóbuszpu: 8.40 óra.

Egerszalók központ: 9 óra.

Túravezető: Papp Ferenc30/3551982

**Május**

Május, május – tarka rét… pitypang-pihe száll.

Fusson a szél, pelyheiket hintse, hintse már!


Május 13 Szombat

Vonatos túra

Tata Fényes tanösvény

Találkozó: Eger Vasútállomás: 7 óra.

Érdeklődni: Melczer László 30/5595594



Május 20 Szombat

Poroszló Ökopark – Tájház4

Találkozó: Eger Autóbusz pu: 7.30 óra.

Poroszló 9 óra Ökopark parkoló.

Érdeklődni: Melczer László 30/5595594

Május 21 Vasárnap

Útvonal: Dédestapolcsány – Derenek bérc – Nekézseny – Nagyvisnyó -Eger

Táv: 11 Km. Szint: 280 m.

Találkozás: Eger autóbusz pu. 8.20 óra.

Túravezető: Melczer Lászlóné 20/2796287



Május

Orchidea (Papucs) néző

Időjárás – virágzás függő.

Amint információnk lesz a virágok állapotáról, felvesszük a programba.

**Június**

Június, június… iskolaszünet

Hinták, csúszdák, patakpartok várják jöttödet.

Június 10 Szombat

Útvonal: Felsőtárkány Díszfaiskola – Öreg hegy – Dénár dűlő – Egeres völgy – Sziklaforrás

Táv: 7 Km. Szint: 140 m.

Találkozó: Eger autóbuszpu: 8.45 óra.

9.10 óra Eger felőli első buszmegállóban

Túravezető: Tóth Tibor 30/9824844

**- 9. –**

Június 24 Szombat

Útvonal: Sziklaforrás – Varróház – Napsugárpihenő – Varróház – Szilkaforrás

Táv: 7.5 Km. Szint:110 m.

Találkozó: Eger autóbuszpu: 8.45 óra.

**** Sziklaforrás: 9.15 óra.

Túravezető: Budavári Kitti 20/5783668

**Július**

Július, július… nyár van, perzselő.

Hív a tópart, sátortábor, árnyas hegytető.

Július 9 Vasárnap

Útvonal: Bányahegy – Három kő – Tar kő – Cserepes kő – Pes kő – Felsőtárkány

Táv: 20 Km. Szint: 524 m.

Találkozás: Eger autóbusz pu: 8.30 óra.

Felsőtárkány Sziklaforrás: 8.45 óra.

Túravezető: Czap Tamás 30/4290102

Július 15 Szombat

Útvonal: Síkfőkút – Attila kút – Novaji kunyhó – Bükkzsérc


Táv: 7 Km. Szint: 200 m.

Találkozás: Eger autóbusz pu. 8.40 óra.

Túravezető: Melczer László 30/5595594

Július 22 Vasárnap

Bethlen emlékút

Útvonal: Diósgyőri vár – Bagoly hegy – Fehérkőlápa – Lillafüred

Táv: 9 Km. Szint: 400 m.

Találkozás: Eger autóbusz pu: 8.30 óra.

Felsőtárkány 8.45 óra.

Túravezető: Melczer László 30/5595594

**Augusztus**

Augusztus, augusztus… új kenyér hava.

Árokparti napfény-party, holdas éjszaka.


Augusztus 12 Szombat

Kívánságok éjszakája

Útvonal: Felsőtárkány focipálya – Dolomit bánya – Felsőtárkány


Táv: 8 Km. Szint: 120 m.

Találkozás: Focipálya 19 óra

Túravezető: Czap tamás 30/4290102

**- 10. –**

Augusztus 26 Szombat

Útvonal: Megyehatár – Kolozs tető –Táskás rét – Völgyfő ház – Barát rét – Sziklaforrás

Táv: 14 Km. Szint: 270 m.

Találkozás: Eger autóbusz pu: 8.30 óra.

Felsőtárkány Sziklaforrás: 8.45 óra.

Túravezető: Tóth Tibor 30/9824844

**Szeptember**

Szeptember, szeptember csősz jár a hegyen.

Kiskertekben alma, körte, szőlő megterem.

Szeptember 16 Szombat

Markazi Tókerülő túra

Táv: 7 Km. Szint: 35 m.

Találkozó: 10 óra, Markaz piknik parkoló

Túravezető: Budavári Kitti 20/5783668

Szeptember 30 Szombat

Séta a Buzás völgyi Tó körül

Táv: 7 Km. Szint: 25 m.

Találkozás: 9 óra, Halőrház, Recsk felőli oldal.

Túravezető: Czap Tamás 30/4290102

**Október**


Október, október… rőt ruhában jár.

Csipkebogyót, diót, makkot érlel a határ.

Október 8 Vasárnap

Gyaloglás napja

Kicsiknek és nagyoknak, ezért két távon indulhatnak a gyaloglásban részt vevők:

5 km, 50 méter szintkülönbséggel – Barátrét

Indítás: 9,30 óra

1,4 km, 60 méter szintkülönbséggel – Földvár

Indítás: 10.00 óra

Találkozás: Felsőtárkány Tópart - indítások szerint

Információ: Melczer László 30/ 559-5594

Október 14 Szombat

Útvonal: Bélapátfalva – Apátság – Bélkő – Katonasírok – Bélapátfalva

Táv: 14 Km. Szint: 480.

Találkozás: Eger autóbusz pu: 8.05 óra.

Bélapátfalva COOP parkoló: 9 óra.

Túravezető: Czap Zita 30/4290102

**- 11. –**

Október 28 Szombat

Útvonal: Hollóstető – Ménes lápa – Gyertyán völgy – Tebepuszta – Hór völgy – Cserépfalu

Táv: 20 Km. Szint: 50 m.

Találkozás: Eger autóbusz pu: 8.30 óra.

Sziklaforrás: 8.45 óra.

Túravezető: Czap Tamás 30/4290102

**November**

November, november… télre vetkezik.

Fuvallata völgyre, bércre deret penderít.

November 4 Szombat

Útvonal: Sziklaforrás – Zsérci út – Sáfár kút – Barét rét – Sziklaforrás

Táv: 8 Km. Szint: 320 m.

Találkozás: Eger autóbusz pu: 8.45 óra.

Felsőtárkány Sziklaforrás: 9.15 óra.

Túravezető: Czap Zita 30/4290102

November 18 Szombat

Útvonal: Mátraháza – Kecske bérc – Hanák Kolos kilátó – Rákóczi forrás – Mátrafüred

Táv: 10 Km. Szint: 140 m.

Találkozás: Eger autóbusz pu: 8.35 óra.

Túravezető: Melczer Lászlóné 20/2796287

November 19 Vasárnap

Útvonal: Gyöngyösoroszi – Ásványgyűjtemény – Víztározó – Gyöngyössolymos

Táv: 11 Km. Szint: 120 m.

Találkozás: Eger autóbusz pu: 8.25 óra.

Túravezető: Melczer Lászlóné 20/2796287

**December**

December, december… gyertyafény dereng.

Áldott ünnep fénye lengi be a végtelent.

December 2. Péntek

Mikulás

Program összeállítása 2024-re.

Bővebben, egyeztetés után.

És végül. Mindenkinek nagyon boldog élményekben, erőben, egészségben gazdag

**2024. évet kívánunk.**

**- 12. –**



Támogatóink

Miniszterelnökség

Nemzeti Együttműködési Alap

Bethlen Gábor Alapkezelő Zrt

Felsőtárkány Önkormányzata

Programjainkat támogatásuk nélkül nem tudtuk volna megvalósítani,

és ezt ezúton is köszönjük.